INFORMACIJA APIE KONSULTACIJĄ SU RINKOS DALYVIAIS
SĮ „Vilniaus miesto būstas“ (toliau – Perkančioji organizacija), numato įsigyti Finansų, verslo ir klientų valdymo bei kitų įmonėje vykdomų procesų analizės bei konsultavimo, pasiruošimo naujos sistemos įsigijimui bei konsultavimo diegimo metu paslaugas (toliau - Paslaugos). 
Perkančioji organizacija, vadovaudamasi Lietuvos Respublikos viešųjų pirkimų įstatymo 27 straipsnio 1 dalies 1 punktu, siekdama tinkamai pasiruošti Paslaugų viešajam pirkimui, vykdo išankstinę rinkos konsultaciją su  rinkos dalyviais. 
Konsultacijos tikslas: išsiaiškinti įvairius su pirkimo objektu susijusius klausimus, rinkoje egzistuojančius sprendinius ir parengti kuo aiškesnę ir konkurenciją užtikrinančią techninę specifikaciją bei kitus pirkimo dokumentus. Sudaryti sąlygas rinkos dalyviams ir kitiems suinteresuotiems asmenims pateikti pastabas ir pasiūlymus dėl techninės specifikacijos ir kvalifikacijos reikalavimų. Rinkos dalyviams bei kitiems suinteresuotiems asmenims sudaromos galimybės pateikti pastabas ir pasiūlymus, atsakant į Perkančiosios organizacijos suformuluotus klausimus.
Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus vykdomi ateityje, ar jų rezultatams.

Konsultacijos būdas: Konsultacija vykdoma Centrinės viešųjų pirkimų informacinės sistemos priemonėmis (toliau – CVP IS) Viešųjų pirkimų tarnybos nustatyta tvarka prašant pateikti atsakymus į pateiktus klausimus bei savo siūlymus, rekomendacijas.
Rinkos dalyviai kviečiami ne vėliau kaip iki 2025 m. sausio 12 d. 9.00 val. (Lietuvos laiku) savo pastabas, pasiūlymus ir atsakymus į klausimus pateikti CVP IS priemonėmis (prašome pateikti CVP IS susirašinėjimo priemonėmis siųsdami pranešimą ir prisegdami lentelę su atsakymais).
Esant poreikiui, Perkančioji organizacija gali pratęsti aukščiau nurodytus terminus paviešindama pranešimą CPV IS. Konsultacija vykdoma lietuvių kalba. 
Gauti atsakymai bus skelbiami viešai, išskyrus gautą informaciją apie kainas.
